बदरतला

बदरतला, कोलकाता शहर का एक इलाका है।  यह हुगली नदी के पूर्वी तट पर स्थित है। इससे सटे हुए इलाकों में राजाबागान (पूर्व), मटियाबुर्ज (दक्षिण पूर्व) और अकड़ा फाटक (दक्षिण) में स्थित है। अयूब नगर, बिरजुनाला, बागड़ीपाडा, जेलियापाड़ा, शिराज बस्ती इलाके की कुछ बस्तियां हैं।

भूगोल

पुलिस जिला
नदियाल पुलिस स्टेशन, कोलकाता पुलिस के पोर्ट डिवीजन का हिस्सा है। यह 2-3 / 102 डॉ ए॰के॰ रोड, कोलकाता-700044 पर स्थित है।

वाटगंज महिला पुलिस थाना, 16, वाटगंज स्ट्रीट, कोलकाता-700023 पर स्थित है, और पोर्ट डिवीजन के सभी थाने इसके अधिकार क्षेत्र में आते हैं, जिनमें नॉर्थ पोर्ट, साउथ पोर्ट, वाटगंज, वेस्ट पोर्ट, गार्डन रीच, इकबालपुर, नदियाल, राजाबागान और मटियाबुर्ज शामिल हैं। 

जादवपुर, ठाकुरपुकुर, बेहाला, पूर्ब जादवपुर, तिलजला, रीजेंट पार्क, मटियाबुर्ज, नदियाल और कसबा पुलिस थानों को 2011 में दक्षिण 24 परगना से हटाकर कोलकाता में जोड़ दिया गया था। मटियाबुर्ज को छोड़कर, सभी पुलिस स्टेशनों को दो भाग में विभाजित किया गया था। नए पुलिस थाने क्रमश: पर्णाश्री, हरिदेवपुर, गड़फ़ा, पाटुली, सर्वे पार्क, प्रगति मैदान, बांसद्रोनी और राजाबागन हैं।

डाकघर
बदरतला डाकघर डॉ॰ अब्दुल ख़बीर रोड (रेलवे लाइन रोड पार करते हुए) में बदरतला हाई स्कूल के पास स्थित है।

शिक्षा संस्थान
बदरतला में शैक्षिक क्षेत्र धीरे-धीरे आगे बढ़ रहा है। क्षेत्र में मैट्रिक उत्तीर्ण छात्रों के लिए कोई महाविद्यालय उपलब्ध नहीं है। छात्रों को कॉलेज अध्ययन के लिए दूर जाना पड़ता है। कुछ स्कूल हैं:
 साहापुर सबित्री विद्यालय
 बदरतला हाई स्कूल
 बदरतला माध्यमिक बालिका विद्यालय

सार्वजनिक परिवहन
बदरतला में सार्वजनिक परिवहन की स्थिति खराब है। यह शहर के अन्य हिस्सों से बस या किसी अन्य प्रकार के परिवहन से अच्छी तरह से जुड़ा नहीं है। 12 नंबर की एक निजी बस सेवा एस्प्लेनेड से होकर मटियाबुर्ज, गार्डन रीच, खिदिरपुर और हेस्टिंग्स तक जाती है।

स्वास्थ्य और चिकित्सा सुविधाएं
अस्पताल के नाम पर यहाँ एक सरकारी अस्पताल गार्डन रीच सामान्य अस्पताल स्थित है पर इसमें चिकित्सा सुविधाओं की बेहद कमी है। अस्पताल और नदियाल पुलिस थाना एक ही परिसर में स्थित हैं।

कोलकाता सम्मान हत्या (2012)
7 दिसंबर 2012 को एक व्यक्ति ने सार्वजनिक रूप से तलवार से अपनी छोटी बहन का सिर काट डाला था। उसके बाद वो अपनी बहन के सिर और तलवार के साथ नादियाल पुलिस स्टेशन चला गया। स्थानीय निवासियों ने उसे अपने बाएं हाथ में कटा हुआ सिर और उसके दाहिने हाथ में तलवार लेकर पुलिस स्टेशन जाते हुए देखा था। पुलिस के अनुसार उस व्यक्ति ने विवाहेतर संबंध के कारण अपनी बहन की हत्या करने की बात कबूल की थी।

संदर्भ

कोलकाता के इलाके